text: Slipper for kollektiv straf
  15 maj 2014 kl. 14.50
  Ikke alle 152 elever på 10. årgang på Sportsefterskolen Sine i Løgumkloster skal til ny skriftlig prøve. Skolen har aflyst den kollektive straf, som blev givet efter at en elev ved en fejl havde fået udleveret årets prøver.
  - I stedet vil man nu lave en individuel vurdering af hver enkelt elev for at finde ud af, hvem der rent faktisk har brugt de lækkede eksamensopgaver til at snyde med, siger René Jacobsen til DR Syd.
  Skolen laver de individuelle vurderinger på mandag og i den kommende uge. De elever, som bare har hørt om lækket ? eller har haft filerne uden at åbne dem ? slipper for at skulle til re-eksamen.
  De skriftlige prøver slap ud til eleverne, da en lærer på sportsefterskolen 
  ved en fejl kom til at give en elev et USB-stik med opgaverne. Siden blev opgaverne spredt til i alt 180 elever på sportsefterskolen og en række skoler rundt i landet.
  